Nýr þjálfari hjá A-landsliði kvenna í körfuknattleik Mynd : visir.is KKÍ hefur ráðið þjálfara á A-landslið kvenna en næsta verkefni hjá liðinu er Norðurlandamótið sem fram fer í maí 2012 . Næsti þjálfari A-landsliðs kvenna verður Sverrir Þór Sverrisson . Um Sverri Þór : Sverrir er fæddur árið 1975 og hóf ungur að leika körfubolta enda íþróttin vinsæl í hans heimabæ Keflavík . Sverrir hefur alltaf vakið athygli fyrir ósérhlífni , baráttu á leikvelli og metnaði að leika góða vörn . Sverrir lék með yngri landsliðum sem og A-landsliðinu á sínum tíma og svo var hann aðstoðarþjálfari U - 20 ára landsliðs karla sem tók þátt í Evrópukeppninni fyrr á þessu ári . Sverrir hefur verið þjálfari kvennaliðs Njarðvíkur síðustu 2 ár ásamt því að hafa þjálfað yngri flokka félagsins undanfarin 5 ár . Hann þjálfaði kvennalið Keflavíkur á árunum 2004 – 2006 og varð liðið Íslandsmeistari undir hans stjórn 2005 . Aðstoðarþjálfari Sverris : Anna María Sveinsdóttir verður aðstoðarþjálfari Sverris en þau hafa unnið saman áður með kvennalið Keflavíkur . Önnu Maríu þarf vart að kynna fyrir afrek sín í kvennaíþróttum á Íslandi en þar fer ein af sigursælustu konum allra tíma í hópíþróttum á Íslandi . Norðurlandamót í Noregi 2012 : Norðurlandamót A-landsliða fer fram í Osló dagana 23. – 27. maí